**Քլոթիլդ Մարի Բրիջիթ Արմանդ** (հունիսի 28, 1973(1973-06-28), Պուանտ ա Պիտր), Ֆրանսիայում ծնված ռումինացի քաղաքական գործիչ և գործարար կին, որը 2020 թվականից զբաղեցնում է Բուխարեստի 1-ին Սեկտորի քաղաքապետի պաշտոնը։

2016 թվականին Ռումինիայի տեղական ինքնակառավարման մարմինների ընտրություններում Արմանդը նախ առաջադրվել է Բուխարեստի 1-ին Սեկտորի ղեկավարի պաշտոնին՝ «Save Bucharest Union» (USB) տեղական կուսակցության անունից, որը հիմնադրվել է Արմանդի կողմից 2015 թվականին։ 2019-2020 թվականներին նա եղել է Եվրախորհրդարանի անդամ։

Վաղ կյանք և կրթություն
----------------------

Քլոթիլդ Մարի Բրիջիթ Արմանդը ծնվել է Ֆրանսիայի Պուանտ ա Պիտր քաղաքում, որտեղ նրա հայրը այլընտրանքային զինվորական ծառայությունում աշխատում էր որպես մաթեմատիկայի ուսուցիչ։ Նրա ընտանիքը Վիշիից էր,: Այստեղ Արմանդը հաճախել է տարրական և միջնակարգ դպրոց։ Սովորել է «École Centrale Paris»-ում, այնուհետև Մասաչուսեթսի տեխնոլոգիական ինստիտուտում։ Այստեղ նա ծանոթացել է իր ապագա ամուսնու՝ Ռումինիայում մաթեմատիկայի գիտաշխատող Սերջիու Մորոյանուի հետ։ 1997 թվականին նա ամուսնացել է Մորոյանուի հետ, իսկ 1999 թվականին՝ տեղափոխվել Բուխարեստ։ Հետագայում նա մի քանի տարի ապրել է Ֆրանսիայում և Գերմանիայում, իսկ 2003 թվականին կրկին հաստատվել է Բուխարեստում։

Կարիերա
-------

2002 թվականին Արմանդը աշխատել է Ֆրանսիայի և Գերմանիայի Airbus եվրոպական ընկերությունում` ղեկավարելով A380 նախագծի կառավարման թիմի մի մասը։ 2005 թվականին նա դարձել է Distrigaz Sud-ի ՏՏ ոլորտի տնօրեն, GDF Suez-ի ռումինական մասնաճյուղի ՏՏ տնօրեն, այնուհետև տեղափոխվել է Փարիզ` աշխատելով որպես GDF Suez Europe-ի տնօրեն։ 2013 թվականի սեպտեմբերից մինչև 2017 թվականի մարտն ընկած ժամանակահատվածում Արմանդը ղեկավարել է ֆրանսիական Egis ինժեներական ընկերության Ռումինիայի և Բուլղարիայի մասնաճյուղերը։

Արմանդը Ռումինիայի քաղաքացիություն է ձեռք բերել 2015 թվականին։

Քաղաքական կարիերա
-----------------

### 2016 թվականի տեղական ընտրություններ

Արմանդի ամուսնու ընկերը՝ քաղաքական ակտիվիստ Նիկուսոր Դենը, հիմնադրեց նոր կուսակցություն, որը կոչվում է «Փրկիր Բուխարեստի միությունը»։ Կուսակցությունն ընտրեց Արմանդին որպես Բուխարեստի 1-ին Սեկտորի քաղաքապետի թեկնածու և սկսեց կազմակերպել իր քարոզարշավը վերջնաժամկետից վեց շաբաթ առաջ։ Նրա քարոզարշավը հիմնված էր հակակոռուպցիոն և հակաքաղաքական հայացքների վրա և պնդում էր, որ «քաղաքական դասը բաժանվել է ժողովրդի իրական կամքից»։

Արմանդը խոստացավ ավելի լավ կառավարել հանրային ծառայությունները` հետևելով Փարիզի քաղաքաշինական մոդելին (մեքենայակենտրոն մոդելը փոխարինելով հասարակական տրանսպորտի մոդելով) և կառուցելով զբոսավայր՝ հյուսիսային մասում գտնվող լճերի շրջակայքում։

Չնայած ընտրատեղամասից հեռացողներն ասում էին, որ Արմանդին են ընտրել, բայց վերջնական արդյունքները ցույց տվեցին, որ նա զիջում է սոցիալ-դեմոկրատական կուսակցության առաջադրած թեկնածուին` Դեն Թուդորաչեին, որը հավաքել էր 23,220 ձայն (31,07%), իսկ Արմանդը՝ 21,504 (28,77%):

SBU-ի նախագահ Նիկուսոր Դենը նշել է որոշ վիճակագրական անհամապատասխանություններ ընտրության վերաբերյալ։ Այն տեղամասերում, որտեղ կուսակցության կողմից հսկիչներ կային, Արմանդը հաղթեց սակավ առավելությամբ, մինչդեռ այն տեղամասերում, որտեղ հսկիներ չկային, Արմանդը պարտվեց։ Բացի այդ, չեղյալ հայտարարված ձայների քանակն էապես ավելի մեծ էր այդ տեղամասերում, և առկա էին անհամապատասխանություններ յուրաքանչյուր տեղամասին տրված և վերադարձված քվեաթերթիկների քանակի միջև։ Ընտրական բյուրոյի անդամներից մեկը մամուլին ասել է, որ անհամապատասխանությունների պատճառն այն է, որ ընտրատեղամասերի նախագահները «ապուշներ» էին, ովքեր սխալ էին լրացնում քվեաթերթիկները։

Չնայած Արմանդը ոչ ոքի չմեղադրեց ընտրակեղծիքների մեջ, նա խնդրեց վերահաշվարկել ընտրության արդյունքները 18 տեղամասերում։ 1-ին Սեկտորի ընտրական բյուրոն մերժեց վերահաշվարկը՝ պատճառաբանելով, որ նրա կուսակցության «աշխատասիրության պակասը» (բոլոր տեղամասերում չներկայանալու համար) ընտրական բյուրոյի մեղքը չէ։ Արմանդի շուրջ 500 կողմնակիցներ բողոքի ակցիա են կազմակերպել Համալսարանի հրապարակում` պահանջելով վերահաշվարկ։

Արմանդը նաև ուղարկել էր հակասահմանադրականության առարկություն՝ պնդելով, որ քվեարկության համակարգը թերի է, քանի որ այստեղ նա ընտրվել է ընտրողների միայն 10%-ի կողմից։ Առարկությունն ընդունվել և ուղարկվել է Սահմանադրական դատարան։

### Եվրոպական պառլամենտի անդամ, 2019-2020 թվականներ

2019 թվականի եվրոպական ընտրություններում Արմանդը USR-PLUS ցուցակում չորրորդն էր (ընդ որում` առաջին կինը) և նա դարձավ պառլամենտի անդամ : USR-PLUS ցուցակում ընտրված ութ պատգամավորներից միայն երկուսն էին կանայք։ Նա աշխատել է բյուջեների կոմիտեում։

Հանձնաժողովների անդամ լինելուց զատ Արմանդը «Եվրախորհրդարանականները ընդդեմ քաղցկեղի» խմբի անդամ էր։

Հակասություններ
---------------

2016 թվականին քաղաքականություն մտնելուց անմիջապես հետո Արմանդը մեղադրվեց, քանի որ նա, լինելով Egis Romania-ի տնօրեն, մայրուղու կառուցման պայմանագրում, որը կնքվել էր ռումինական CNAIR պետական ընկերության և Bechtel Corporation-ի միջև, ունի իր անձնական շահերը։ Արմանդը ժխտում է Բեխթելյան գործին իր մասնակցությունը։ Նա պատասխանել է, որ Egis-ում սկսել է աշխատել միայն 2013 թվականի սեպտեմբերին, Բեխթելի հետ CNAIR-ի պայմանագրի ժամկետի ավարտից (2013 թվականի մարտին) ամիսներ անց։ Չնայած իր բացատրություններին, որոշ լրատվամիջոցների տարածքում Արմանդը հաճախ նշվում է որպես «Բեխթելից 50 միլիոն դոլար է կանխիկացրած» կին։ Նրան մեղադրողների թվում է Ռումինիայի նախկին պատգամավոր Սեբաստիան Գիտան, որը ներկայումս գտնվում է հետախուզման մեջ՝ կոռուպցիայի մեղադրանքով։

Քաղաքական կողմնորոշում
----------------------

Արմանդը պնդում է, որ Ռումինիան կարիք ունի քաղաքական դասի փոփոխության։ Նա բաց նամակ է գրել նախագահ Կլաուս Յոհաննեսին, որում խնդրել է Ռումինիայի երկու հիմնական կուսակցություններին (Սոցիա-դեմոկրատական և Ազգային ազատական, երկուսն էլ արմատներ ունեն Ազգային փրկության ճակատի մեջ) ներողություն խնդրել 1990 թվականի հունիսի Միներիադին իրենց մասնակցության համար և հասարակական կյանքից հեռացնել նախկին նախագահ Իոն Իլիեսկուին և նախկին վարչապետ Պետեր Ռոմանին։

Արմանդն ասում է, որ ինքը չի հավատում ձախ-աջ քաղաքականության պարադիգմին՝ պնդելով, որ Ռումինիայում կոռուպցիայի պատճառով վատնված փողերը շատ ավելին են, քան ձախակողմյան և աջակողմյան քաղաքականությունների ստանդարտ տարբերությունները։ Այնուամենայնիվ, նա Ֆրանսիայի քաղաքականության մեջ իրեն համարում է մի մարդ, որը, բնականաբար, աջակողմյան է։ Ասում է նաև, որ Ռումինիան ներկայումս ունի շատ բնակիչներ, ովքեր պետության օգնության կարիքն ունեն, և որ այդ մարդիկ, ովքեր չեն հարմարվել փոփոխություններին և այլևս օգտակար չեն հասարակությանը, պետք է նորից ինտեգրվեն։

Ընտրական պատմություն
--------------------

### Բուխարեստի Սեկտոր 1-ի քաղաքապետ

| Ընտրություն | Անդամակցություն | Հիմնական փուլ |
| --- | --- | --- |
| Քվեներ | Տոկոսներով | Դիրքորոշում |
| 2016 | **Save Bucharest Union** | 21,504 | 28.77 |  2-րդ  |
| 2020 | **2020 USR-PLUS Alliance** (աջակցվում է **Ռումինիայի ազգային լիբերալ կուսակցության** կողմից) | 36,455 | 40.95 |  1-ին  |

Ծանոթագրություններ
------------------

1. 1 2  CV Clotilde Armand
2. 1 2  "Cine este Clotilde, franţuzoaica de la Sectorul 1 în faţa căreia au tremurat PSD şi PNL". *Digi24*. Retrieved 2016 թ․ հունիսի 16.
3. 1 2 3 4  Bran, Mirel (2016 թ․ հունիսի 7). "Clotilde Armand, la Française qui veut changer la classe politique roumaine". *Le Monde* (in ֆրանսերեն). ISSN 1950-6244. Retrieved 2016 թ․ հունիսի 15.
4. ↑  "Cine este Clotilde Armand, cea mai mare surpriză din istoria alegerilor din București. O franţuzoaică mătură PSD şi PNL în Capitală | Ziarul Financiar". *Ziarul Financiar*. Retrieved 2016 թ․ հունիսի 17.
5. 1 2 3  "Une Française candidate locale à Bucarest". *La Croix*. Retrieved 2016 թ․ հունիսի 15.
6. ↑  "Une Vichyssoise candidate aux élections municipales de Bucarest". *La Montagne*. Retrieved 2016 թ․ հունիսի 15.
7. 1 2 3 4  "Clotilde Armand – the Frenchwoman trying to change Romanian politics". *euronews*. 2016 թ․ հունիսի 8. Retrieved 2016 թ․ հունիսի 15.
8. ↑  "Frenchwoman Runs for Mayor in Bucharest District :: Balkan Insight". *Balkan Insight*. Retrieved 2016 թ․ հունիսի 15.
9. ↑  "Clotilde Armand, candidata franceză care vrea să fie primar: Atuul Bucureștiului sunt oamenii care vor să schimbe ceva". *RFI România*. 2016 թ․ ապրիլի 1. Retrieved 2016 թ․ հունիսի 17.
10. ↑  "REZULTATE FINALE ALEGERI LOCALE 2016: Gabriela Firea a câştigat Bucureştiul cu 246.553 de voturi. Nicuşor Dan a primit 175.119 voturi". *Mediafax*. Retrieved 2016 թ․ հունիսի 16.
11. ↑  "Clotilde Armand despre respingerea renumărării voturilor: E un abuz complet". *Mediafax*. Retrieved 2016 թ․ հունիսի 17.
12. ↑  "USB depune o cerere pentru renumărarea voturilor în cinci-zece secții din Sectorul 1 – AGERPRES". *Agerpres*. Արխիվացված է the original 2016 թ․ հունիսի 10-ին. Retrieved 2016 թ․ հունիսի 16. `{{cite web}}`: Unknown parameter `|dead-url=` ignored (`|url-status=` suggested) (help)
13. ↑  "Clotilde Armand publică pe Facebook discrepanțele din listele publicate de BEC, semnalate de un susținător USB". *Digi24*. Retrieved 2016 թ․ հունիսի 16.
14. ↑  "BEC s-a încurcat în Excel. Cum s-au rătăcit 250.000 de buletine de vot. "Sunt tâmpiţi!"". *Gândul* (in ռումիներեն). Retrieved 2016 թ․ հունիսի 16.
15. ↑  "Clotilde Armand explică de ce a cerut renumărarea voturilor: Din respect pentru alegători". *Digi24*. Retrieved 2016 թ․ հունիսի 16.
16. ↑  "DOCUMENT. Motivele pentru care a fost respinsă cererea USB de renumărare a voturilor". *Digi24*. Retrieved 2016 թ․ հունիսի 16.
17. ↑  "REPORTAJ – Protest pentru Clotilde Armand: Suntem aici pentru democraţie, pentru transparenţă. Este o luptă pe care o avem în comun. Gabriel Liiceanu: Ideea că se aleg ei între ei folosindu-ne, intolerabilă". *Mediafax*. Retrieved 2016 թ․ հունիսի 16.
18. ↑  "Contestatia lui Clotilde Armand privind alegerea primarilor intr-un tur va ajunge la CCR". *HotNews*. Retrieved 2016 թ․ հունիսի 16.
19. ↑  "Clotilde Armand a depus o contestație la Biroul Electoral al Sectorului 1". *Digi24*. Retrieved 2016 թ․ հունիսի 16.
20. ↑  "Clotilde Armand a ales să fie consilier în Sectorul 1 în detrimentul Consiliului General". *Digi24]*. Retrieved 2016 թ․ հունիսի 16.
21. ↑
22. ↑  MAC MEPs in the 2019-24 legislature Archived 2020-02-02 at the Wayback Machine. MEPs Against Cancer.
23. ↑
24. ↑  "Clotilde Armand regretă contractul cu Bechtel". *Digi24*. Retrieved 2016 թ․ հունիսի 17.
25. ↑
26. ↑
27. ↑
28. ↑
29. ↑  "Clotilde Armand: "Ce mă deranjează la români e resemnarea. Trebuie să se implice, să schimbe lucrurile"". *Gândul* (in ռումիներեն). Retrieved 2016 թ․ հունիսի 18.
30. ↑  "Clotilde Armand, scrisoare deschisă către Iohannis: Cereţi public PNL şi PSD să-şi ceară scuze pentru Mineriadă. Să-i scoată din viaţa publică pe Iliescu şi Roman". *Adevărul*. Retrieved 2016 թ․ հունիսի 18.
31. ↑  "VIDEO Cine este, cum gandeste si ce ambitii politice are Clotilde Armand dupa candidatura la primarie: Da, ma vad lider de partid, nu stiu/ Obiectivul meu este sa pun la dispozitia romanilor competentele mele". *HotNews*. Retrieved 2016 թ․ հունիսի 18.
32. ↑  "VIDEO-INTERVIU Armand Clotilde, candidat USB la Primaria sector 1: Sunt de dreapta, dar este o realitate ca in Romania sunt oameni care au nevoie de ajutorul statului. Politica ar fi sa le dam o locuinta sociala". *HotNews*. Retrieved 2016 թ․ հունիսի 18.

Արտաքին հղումներ
----------------

* Clotilde Armand: official website

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Թեմատիկ կայքեր | Եվրախորհրդարան |
|  |
| Չափորոշչային վերահսկողություն | GND: 1130618307 · LCCN: no2017084308 · VIAF: 3027149368835285980003 · WorldCat VIAF: 3027149368835285980003 |

 |